mteb/NusaParagraphEmotionClassification huggingface dataset:
Wong-wong uga iso jijik neng tabiate menungso. Biasane tabiat sing dijijik kui tabiat sing elek, misale koyo sombong, medhit, sok ngerti, lan liya-liyane. Yen wis koyo ngono, awak dhewe bakal angel golek konco meneh. Malah wong sing cerak karo awak dhewe dadi ora kancanan meneh karo awak dhewe. Makane kui, awak dhewe kudu berubah yen awak dhewe ngerti yen awak dhewe tabiat sing olo. Menungso kui makhluk sosial dadi awak dhewe mesthi ketemu karo wong sing liyane. Dadi penting kanggo awak dhewe tetep disenengi karo wong-wong liyo. Supoyo awak dhewe tetep bisa urip lan iso ngejalani takdire menungso sebagai makhluk sosial mau.
Awak dhewe nek dietuti karo wong sing ora dikenal kui ngeroso wedi. Penyebabe kui werno-werno. Ono sing seko awal dhewe tau ngelakoke salah. Contone koyo ora nyauri duwit neng wektu sing wis ditentoke. Kewajiban sing durung dibayar kui gawe wonge mikir sing ora-ora Dheweke ngeroso bakal ono wong sing nyilakani dheweke senadyan sebenere mungkin ora ono wong duwe niatan koyo ngono. Wong kui iso wedi dietuti kui soale seko opo sing dheweke delok neng TV utowo neng berita-berita kui ora ono hal sing apik seko wong sing dietuti. Mediane dhewek beritake wong sing dietuti kui dicopetlah, opo digebuki, opo dipatani, opo mungkin diperkosa.
Urip dewe ancene ora enak soale menungso iku makhluk sosial sing butuh liyane gawe konco urip mboh iku dolan, ngomong, ijol pemikiran utowo liyan-liyane. Aku wes tau ngerasakno urip dewe pas nag semester 1 nang Suroboyo. Biyen pas aku kulia iku durung ono sing jenenge android. Hp wae isek model petek'an durung koyok saiki.  Biyen nag gak ono pulsa oro iso nelfon. Mangkane biyen aku ngeoroso nag suroboyo iku koyok urip dewe ijen ora ono koncone soale bocah-bocah podo nang kampung terus ora kabeh bocah duwe telfon. Mangkane aku ngeroso urip dewe sedehe pol soale ora ono koncone cerito. Mari ngunu  nandi-nandi bingung ate takok yo wedi soale isek awitan nang kota gedeh.
Bocah sing pinter dhurung mesti bisa langsung mlebu universitas sing dipengeni. Ana faktor liya sing nggarai bocah iku bisa langsung mlebu utawa gagal mlebu universitas. Salah sijine pilihan universitas. Ana bocah sing idealis pol kanggo milih universitas sing dipengeni lan ora ndelok kiwa tengen kayata ana alumni sekolahe apa ora, biji rata-ratae pira, saingan ing sekolah sing padha jupuk universitas iku ana pira, lan liyane. Padahal babagan sing kaya ngono iku penting lan kudu diperhatikna supya ora nganti keblasuk. Mula ayo padha sinau ora mung sinau pelajaran wae, nanging sinau kanggo ndelok situasi lan kondhisi supaya ora nganti keblasuk kanggo milih universitas!.
Kabeh uwong sing kate njahit klambi, iku pasti nduwe harapan klambi dadine engkok bakal awet dan gak sampe suwek. Wong sing nganggo klambi terus suwek iku pasti bakal isin dewe. Makane penjahit iku pasti gak bakal sembarangan gawe tuku kain. Wes jelas penjahit iki mau nggolek e kain sing bahan dasare benang sing kuat dan tahan suwek. Benang sing kuat iku biasane sing permukaane licin, tahan gesekan, nduwe diameter sing roto, lentur, terus gak gampang nyusut. Penjahit iku pasti akeh takon nang penjual kain, iki kain bahane teko opo. Nek wes eroh kain iku ditenun nganggo benang opo, baru deh dituku.
Koncoku tau nerangno nag gagal nang urip iku perkoro sing wes direncanakno opo sing ate dilakoni ambek rinciane kabeh sampek mateng tapi gara-gara siji perkoro sing moro-moro teko iso dadi ajor kabeh. Gagal nag urip iku yo wes biasa dialami ambek wong akeh. Oro mok wong biasa tok tapi wong sing saiki duwe duwek akeh yo tau ngalami gagal nag jero uripe. Tapi wong iku maeng iso ngadek maneh soale nganggep nak iku dadi pondasine wonge nang masa ngarepe sing bakal teko maneh. Mangkane wong sing saiki iso ngadek jejek ambek duwe duwek akeh iku yo ngerti ambek ero rasane gagal nag jero urip iku koyok opo.
Transportasi paling enak nanging uga sering marai mangkel amarga jadwale sing kadhang ora teratur iki yaiku bis. Bis iki ora mung kanggo transportasi antarkota, nanging uga bus dalam kota lan antarprovinsi. Ning jaman biyen, bis iki ya jadwal budhale kadhang uga miturut ngumpule penumpang. Nanging penumpang iki uga kadhang ngulur waktu lan ditinggal yen melu molor. Banjur yen ketinggalan, bis sing sak uwise kadhang ya ora ana kursi tambahan. Kamangka, bis iki saiki mulai ditertibake saka penjadwalan lan uga tiket sing dikumpulake saka penumpang. Bis saiki uga mulai tertib lan petugas uga gelem nelpon siji-siji para penumpang yen durung teka.
Koncoku tau cerito yen dheweke kudu golek banyu kelopo bengi-bengi pas lagi udan deres. Dheweke kudu golek ombenan kui soale mbake neng omah ngombe susu sih wis basi. Mbake kui ora ngerti yen susune wis mambu, sakdurunge diandani mboke. Pas mbake ngerti, mbake langsung panik. Dheweke wedi banget yen bakal keracunan. Akhire, koncoku sing dikon metu golek banyu kelopo kanggo dadi tombone. Dheweke wis angel-angel metu pas udan-udane, nanging ora ono bakul degan sing bukak. Akhire dheweke bali-bali, mung gowo banyu kelopo kemasan sing didol neng mini market. Nanging pas tekan omah, mbake wis ora mukok-mukok meneh. Dheweke ngeroso sehat-sehat wae.
Kabeh wong sing delok WC sing ora tau diresiki mesti mangkel ambek jember. Nah sing jenenge WC iku maeng yoiku panggonan sing biasane digawe wong ngising utowo nguyo. Nag panggonan iku maeng ora tau diresiki ambek endute ora karoan terus ditambahi ambune sing ora enake megilan yo jelas marakno wong sing delok jemberi megilan. Nah perkoro iku maeng yo wes biasa soale nag sing jenenge WC endut utowo ruso mesti ambune marakno wong sing ngambu utowo ambu tanpo sengojo mbunek-mbunek ambek jengkele setenge mati. Nah biasane ambune iku maeng pesinge orambloko terus basine pol polahe campur ora karoan ambek pesing terus campuran ruso liyane.
Ndek tahun 2022 iki, lagi marak banget perusahaan sing nge-PHK massal karyawane. Sing paling akeh iku teko perusahaan start-up. Perusahaan sing wes gede malah meh gak onok sing nge-PHK. Onok beberapa faktor sing marai badai PHK menerjang perusahaan start-up. Siji, faktor eksternal, mulai teko kenaikan suku bunga, inflasi, ambek sing liyane. Kenaikan suku bunga iki mempengaruhi cost of capital sing terjadi ndek pasar. Loro, faktor ekspektasi sing duwur teko investor mari ndelok siklus bisnis sing terjadi dengan cepet bagi perusahaan. Telu, beberapa tahun lalu perusahaan start-up lagi rame ngelakoni bakar duit sebagai strategi narik pasar sing gede. Anggaran perusahaan dadi entek nang bakar duit iku kabeh dan gak isok ngekeki gaji sing layak gawe karyawane.
Biasane panganan sing dideleh neng mejo makan kui gampang reged. Awak dhewe pas arep mangan dadi ora selera meneh mergo wis jijik deloke. Panganan sing reged kui biasane mergo keno debu utowo dirubung karo khewan-khewan. Supoyo panganane dhewe ora reged, ono beberapa hal sing iso awak dhewe lakoke. Sing kesiji, awak dhewe iso nutup panganan sing ono neng duwur mejo nganggo rege. Sing keloro, awak dhewe iso delehke wadah panganan utowo ombenan neng duwur piring sing dikei banyu. Fungsine supoyo ora disemuti. Sing keloro, awak dhewe iso ngurupke lilin neng cerak panganane, supoyo laler ora nyeraki. Sing ketelu, awak dhewe iso nyimpen panganane kui neng jero kulkas.
Aku duwe misanan sing omahe ana ning cedhak stadion Kanjuruhan. Pas ana kerusuhan ning Kanjuruhan, dekne ana ning panggon kedadian lan dadi saksi akeh wong sing sekarat kedhempet ning lawang amarga ngindarake saka gas air mata. Akeh wong sing sesek lan akeh bocah cilik sing kepidhak. Akeh wong sing bengok-bengok njaluk tulung kanthi ning situasi kuwi, polisi padha ora bisa nangani suporter sing dhesekan. Amarga kuwi, misananku dadi trauma amarga akeh wong sing seda lan dijejer ning dalanan Kabupaten Malang. Akeh ambulans padha wara-wiri wiwit bengi kanthi isuk. Untung wae misananku slamet, nanging pas bali, dekne sambat yen seseken amarga wedi.
Lelembut iku pancen ana img ngendi wae amarga lelembut uga makhluk sing diciptakna karo Gusti. Ora perlu wedi karo lelembut. Yen wis kadung duwe rasa karo lelembut, ana apike kanggo melui cara iki supaya ora wedi maneh karo lelembut. Nomer siji, kudu percaya yen lelembut sing diwedeni iku mung imajinasi. Nomer loro, kudu ngadoh saka panggon sing peteng supaya ora tambah keweden lan mikir sing ora-ora babagan lelembut. Nomer telu, supaya ora tambah keweden lan duweni imajinasi sing macem-macem, kudu mesti ana ing panggon rame lan ngadoh saka panggon sepi. Sing terakhir, kudu tansah donga marang Gusti supaya tansah ana ing lindungane.
Dino iki aku ngeterno koncoku sing teko Korea balik nang kampung halamane. Waktu gawe de’e dadi exchange student wes entek dan kudu balik nang kampuse dewe nang Korea. Jeneng koncoku iki Minjun, dan jeneng Indonesiane iku Juni. Aku ngeterno Juni sampe nang Bandara. Pas nang kono, awak dewe gandengan terus, podo-podo gak rela nek kudu pisah. Soale Juni iku konco pertamaku sing teko Korea, dan bagi Juni aku iku konco setia sing ngancani de’e selama sak semester dan akeh ngajari boso Indonesia. Pas kode pesawate Juni diumumno nek kate berangkat, gelem gak gelem aku ngelepasno gandengan iku mau dan aku meluk de’e sing terakhir kaline sambil nahan nangis. Dan akhire aku kudu berpisah karo Juni nang bandara iku.
Aku kepengen banget neng luar negeri, utamane aku pengen banget neng negoro-negoro Eropa. Ono akeh panggon sing apik lan duwe sejarah neng negoro-negoro kui. Nanging sing paling marake aku wedi kui tinggal neng negoro Eropa kui perbedaan suhune. Indonesia kui ono neng daerah tropis. Dadi sepanjang taun kui suhune ora patio bedo. Nanging negoro eropa kui suhune iso munggah lan midun ekstrem banget. Aku wedi yen aku neng kono suwe-suwe awakku ora kuwat. Aku dadi luwih gampak lara lan ambruk.  Yen wis koyo ngono, aku dadi kangelan. Soale neng kono mesthi bayar dokter luwih larang lan kegiatan sing wis direcanake dadi bubar.
Pas waktu cilik biyen koncoku senengane ngajaki kucing sampek diseret-seret kucinge. Ora terimo diseret-seret tok, kucinge sampek diuyel-uyel barang. Tapi siji waktu bocahe petok ambek kucing kuning sing apike megilan terus bocahe maeng senenge pol soale ancene kucinge maeng resik. Koncoku maeng moro-moro marek terus nyekel kucing, tapi karo kucinge maeng langsung dicatek tangane sampek ketehen, mari ngunu koncoku yo dicakar sisan tangae sampek blenjet kabeh soale kucing yo keweden ambek koncoku sing moro-moro nyekel awake ambek buntute. Koncoku maeng akhire berok-berok ora karoan sampek diparani wong akeh. Ket dino iku koncoku nag ono kucing kuning mesti wedine pol soale trauma pas jaman cilike biyen.
Sing iso awak dhewe isin pas ngaggo HP kui pas awak dhwe salah ngirim pesan. Awak dhewe kudu ngerim neng sopo nanging awak dhewe ngirime neng sing liyo. Penyebabe iso akeh. Mungkin wae, awak dhewe mung salah pejet kontake. Awak dhewe lagi kesusu dadi ora terlalau gateke opo sing awak dhewe pencet. Alesane sing liyane kui mungkin, jeneng neng daftar kontake awak dhewe kui podo. Misale sing jenenge Putri kui akeh banget. Awak dhewe mungkin salah ngirim, kudune neng Putri sing koncone SMA nanging kekirime neng Putri SMP. Sing ketelu, awak dhewe salah delok foto profil neng kontake mergo ono beberapa sing mirip.
Yen sengit karo samubarang, samadyane bae, aja kalangkung, awit barang kang kaanggep elik dening awake dhewe bisa bae dadi bab kang wigati. Panemu kaya mangkono mau dakkandhakke marang awakku dhewe. Nalika biyen aku cilik  aku tu kesemet bal nalika kakak kelasku bal-balan ana lapangan sekolah. Wiwit kuwi aku dadi ora seneng marang bal. Ora seneng marang pelajaran olahraga. Kepara tambah minder saben jadwal olahraga. Bab mau kagawa nganti dhiwasa. Nalika kabeh wong ngomongke piala dunia, aku ora bisa melu guneman, awit aku ora seneng marang bal. Nalika ana tragedi Kanjuruhan, aku ora duwe panemu, awit aku ora seneng bal. Uga nalika ana ponakanku ngajak dolanan bal, aku or bisa ngajari carane nendang, nyekel, ngoper, nyundhul bal kanthi bener. Mula terang menawa sengit marang samubarang, aja kumalangkung.
Salah siji babakan sing marai wong getun seumur urip yaiku amarga ora ndaftar asuransi. Asuransi iki penting banget kanggo urip. Asuransi iki jenise akeh banget, yaiku asuransi pendidikan, asuransi jiwa, asuransi kesehatan, lan asuransi barang-barang mewah. Asuransi iki ora oleh milih sembarangan amarga kudu ndelok kebutuhan lan kemampuan. Yen arep melu asuransi, sing kudu didelok yaiku keuntungan saka perusahaan uga ono lan orane kasus sing hubungane karo perusahaan iki. Kaping pindhone, kudu ndelok premi sing ditawarke lan kudu sesuai karo kemampuan ben ora ana tunggakan. Kaping telune, aja nundha tuku asuransi sing sesuai kaya apa kebutuhan lan apa sing butuh diantisipasi.
Kanggo wong tuwa sing kawit duweni bayi, bakalan seneng tur kadhang kuwatir. Amarga iki dadi pengalaman pertama kanggo ngeramut bayi, wong tuwa mesti bingung lan akeh wedine. Saliyane nyepakna perlengkapane bayi, wong tuwa uga kudu siap mental lan pengetahuan kanggo ngeramut bayi. Nanging ora perlu wedi amarga kabeh pengetahuan iku bisa dipelajari liwat internet utawa takok ning kaluwarga. Salah siji tuladhane yaiku babagan bayi iku sensitif banget. Kulite isih rentan, dadi kudu dipastikna yen tangane resik sadurunge gendong utawa nyekel bayi. Nomer loro babagan ngeneng-eneng bayi nalika nangis. Wong tuwa uga kudu ngerti iku ngangis luwe apa nangis amarga ngantuk. Sing penting kanggo wong tuwa yaiku ora perlu wedi lan kudu yakin wae.
Awak dhewe ora perlu wedi kelelep. Soale, semakin awak dhewe wedi kui, semakin awak dhewe gampang kelelep. Bayangke wae ono jasad neng tengah kolam utowo neng sungai. Mayate kui kan ora tenggelem nanging tetep ngambang. Artine kui yen awak dhewe pasrah, awak dhewe iso ngambang tanpa ngelakoe opo-opo. Awak dhewe juga kudu iling yen awak dhewe kui duwe pelampung alami, yaiku paru-parune awak dhewe. Paru-paru kui isine angin lan iso ngewangi ben awak dhewe iso ngapung neng jero banyu. Yen awak dhewe ora wedi lan pikirane awak dhewe tetep kalem, awak dhewe ora bakal kelelep. Awak dhewe dadi iso gerake sikil lan tangane awak dhewe. Salah sijine kunci ben awak dhewe tetep ngambung kui, awak dhewe tetep gerak neng jero banyu. Gampangane mirip-mirplah koyo ngepit.
Jumbul polahe menang undian saiki wes dadi perkoro sing dianggep biasa karo wong-wong. Tapi asline gawe jumbul nang wong sing oleh undian iku sing perlu dieroi ambek wong-wong sing menang. Menang undian iku asline wes dirancang ambek wong sing ngadakno undian soale saiki undian iku mesti digawe alat promosi kantor utowo program sing ate di dol nang masyarakat. Dadi iso ngapekno kantor utowo perusahaan sing ngadakno undian maeng. Iku munu ancene carane kantor ambek perusahaan sing pengen ngenalno nang wong-wong akeh ambek produke sing anyar terus biaya sing ditokno ora sepiro akeh soale wong-wong mesti bakal moro daftar kanggo melok undian.
Komunikasi marang karyawan kuwi salah siji babagan sing penting amarga komunikasi iki bisa mbangun kerja tim sing apik. Kanggo wong sing kurang kepemimpinane, mesti salah siji kasus sing ana yaiku babagan komunikasi sing kurang apik. Padha karo ngomong menyang anak, ngomong menyang karyawan sing dipimpin iki kudu jelas amarga omongan sing jelas iki ngaruh marang kinerja para karyawan. Banjur, dadi pemimpin iki kudu paham babagan emosi karyawan ben ora gampang meledak lan uga ora gampang ngewenehi prasangka sing elek ben ora dirasani ning mburi lan karyawan bisa kerja tanpa rasa wedi. Amarga kuwi, ayo akeh-akeh belajar babagan komunikasi ning penggawean.
Wingi pas delok omah sing ate dikontarki bocah-bocah sing ate praktek lapangan nang daerah kota Gadis, tibake moro-moro pas buka lawang akeh coro sing metu teko duwur terase. Nah aku ambek koncoku yo gaok lah kok iso ono coro akehe koyok ngunuku, paling omahe ora tahu diresiki. Tapi pas delok pak kepala desa sing ngeterno mrono, wonge ngomong nag iku ancene ora dinggoni sak tahun polahe wonge iku lungo adoh. Nah koncoku sing delok ngunuku maeng langsung metu ambek koyok kudu mutah polahe jijik ambek jember ambek perkoro iku. Mari ngunu aku yo metu soale yo rodok jijik ambek iku maeng. Nag siji, loro yo ora masah tapi iku paling ono sekitar sak pakan sing garai mangkel.
Biyan wis umur 20 taun. Biyasane nalika ulang taun, Biyan arang ngerayakna amarga Biyan ngerasa wis gedhe lan ora perlu kanggo ngerayakna ulang taun iku. Nanging pas tanggal 2 Februari tepak ulang taune Biyan, dheweke kaget pol amarga nalika mlebu kamar wis ana kabeh kanca cedhake karo nggawa kue lan balon. Dina iku proses kancane kanggo ngerayakne ulang taune Biyan apik banget. Nomer siji, Biyan dichat kanggo ora mulih dhisik sawise kuliah. Ana kancane sing ngancani Biyan kanggo pancet ana ing kampus. Nomer loro, ora ana sing ngucapno ulang taun ning Biyan, dadine dheweke ngerasa kabeh padha lali lan Biyan ora curiga apa-apa. Terakhir, kabeh kancane uga biasa wae yen ketemu Biyan ora ngetarani yen meh ngewehi kejutan.
Kadhang akeh gawean ning kantor iki marai emosi ora stabil lan bisa marai mangkel tanpa alasan sing jelas. Stres kuwi ketumpuk lan bisa marai njangget ning ati lan bisa ngerusak urip sosial ning jabane gawean. Wong sing rawan kena emosi sing ora stabil iki butuh ngopeni awake dhewe ben ora ngerasa stres lan marai beban ning gawean. Miturut para ahli psikologi, cara kanggo ngilangi stres kerja yaiku nemokake pola kerja sing cocok kanggo awak dhewe. Pola kerja kuwi banjur digawe patokan lan awak dhewe kudu ngerti kapan jam kerja aktif uga jam istirahat. Ngenali awak dhewe kuwi paling penting sak durunge mulai kerja ben ora ana stres kaya iki.
Roso wedi pas ngelakoni doso iku yo wes lumrah ambek wes mesti bakal kedaden nang uwong nag ancene wong iku maeng apik. Dosa dewe iku artine yo macem-macem ono sing ngarteni nag doso iku termasuk perkoro sing ancene dilanggar ambek wong nag aturane pengeran. Nah pelanggaran iku maeng yo akeh ae wujute ono sing gelakno uwong, ono sing marakno wong ngamuk, pokoke iku sing dadekno perkoro elek iku sing jenenge dosa. Terus ciri-cirine yaiku nag awakmu mari ngelakoni iku biasane atine iku ngeroso salah, iku jenenge dosa, Tapi nag ancene wong iku seneng ngelakoni doso yo biasane wes ora iso ngerasakno koyok ngunuku maeng mergane wes ketutup karo kebiasaan sing elek maeng.
Pas aku ambek konco-konco sak kelas pengen munggah bareng nang salah sijine gunung sing ono nag Jawa Timur, tibake ono wong sing kondo nag pas ulan-ulan iku gak oleh mungga disek soale ono pembersihan lingkungan daerah kono. Dadi kabeh sing pengen munggah gunung ora oleh munggah disek kejobo nag wes dibuka. Moro-moro koncoku teko ambek ngamuk-ngamuk ora jelas, ditakoni opo jawabe opo, jarene koncoku sing sijine "ancene areg iki gak jelas, wes barno engko nag pikire wes urip lak ngomong dewe". Mari ngunu koncoku sing ngamuk gak jelas maeng takok "sido budal kapan munggahe". Karo koncoku sijine dijawab "rong ulan engkas, soale isek ditutup".
Neng Internet kui akeh video-video prank. Salah sijine sing iso marai ngakak banget kui pas delok video neng mini market. Posisi kamerane ngarah neng sing tuku, meja kasir, lan lawang.  Sing dadi aktor iki si kasire lan sing arep digarapi kui pelanggane. Neng duwur meja kasir kui ono pentungan baseball. Si kasir kui sengaja nibake pentungan kui neng arah pelanggane. Pelanggane jupuk pentungane kui. Ngerti-ngerti lampune mati, sedelo ruangane kui peteng dedet. Pas mati lampu kui, si aktorne gentenan karo wong liyo sing diekete tali lan ditutup mulute. Nah, pas kui aga ono polisi sing teko. Sing pelanggane kui kaget, delok polisi kui. Dheweke bingung arep jelaskene koyo piye.
Macet ing Jakarta sayah suwi sayah nemen. Perjalanan sing sakjane bisa dilewati mung 30 menit yen macet bisa nganti 2 jam. Apa maneh yen wayahe jam mulih kerja kira-kira jam 5 sore nganti jam 8 bengi. Ing jam semene, wong-wong rasane kudu muntab lan muring-muring kabeh amarga kudu ngadepi macete Jakarta sing kaya ngene. Meh ora mulih ya piye, yen mulih kok ya kudu nerjang macet sing bisa nggarai wong ora duweni semangat urip. Senajan wis akeh banget kendaraan umum sing dioperasikna, nanging macete Jakarta isih dadi PR kanggo kabeh pamrentah amarga isih angel banget kanggo diurai. Mulane kabeh stakeholder kudu kerja sama kanggo ngatasi kemacetan iki.
Yen ono tikus utowo curut neng omah kui iso dadi tanda yen omahe dhewe kui ora resik. Nanging yen wis diresiki, durung tentu tikus kui bakal lungo seko omahe dhewe. Awak dhewe kudu ngelakoke sesatu supoyo tikus lan curut kui ora ono meneh neng omah awak dhewe. Ono beberapa cara sing iso awak dhewe lakoke. Sing kesiji, awak dhewe iso nangkep tikus kui nganggo perangkap tikus. Awak dhewe gari ngekei umpan sing disenengi tikus kui neng jerone. Pas tikus wis mlebu, perangkape kui bakal nutup dhewe. Sing keloro, awak dhewe iso nganggo lem tikus. Leme kui awak dhewe delehke neng panggon-panggon cilik neng omah sing kiro-kiro bakal diliwate khewan kui. Sing ketelu, awak dhewe iso nganggo racun tikus.
Besty njaluk sepura ing kanca-kancane amarga wis ngomong sing ora-ora. Dheweke salah paham karo kanca-kancane. Nalika Besty njaluk sepura, raine ketok ngempet nangis. Mripate wis abang banget, luhne wis meh ndredes. Tangane lan sikile ora bisa mandeg anggone obah wae nandakake Besty wedi banget. Drijine nutuk meja kanggo cara supaya dheweke bisa ngilangi rasa ndredege. Kancane padha ngerti lan akhire ngongkon Besty tenang wae. Ora perlu wedi kaya ngono amarga iku mung salah paham. Sawise ngomong dawa, Besty akhire bisa lega kanggo nangis lan ngomong yen dheweke sedih banget amarga wis keliru lan ujunge nyalah-nyalahke kanca-kancane.  Besty janji ora bakal mbaleni kedadean kaya ngene maneh.
Rem blong kuwi masalah sing bisa kedadean ning kabeh jenis kendaraan amarga rem blong iki penyebabe uga macem-macem lan baru bisa diprediksi yen pas ana ning bengkel. Rem blong iki ora mung kerana kabel rem iki sengaja dipedhot, nanging uga kerana kabel rem sing aus maarga kurang perawatan motor kaya ngewenehi minyak rem. Kamangka, motor angel disetir. Rem blong iki uga penyebabe ana kesalahan ning mesin, apa maneh mesin kendaraan sing digawe iki jarang dicek lan uga beban kerjane gedhe banget. Kamangka, yen isih duwe kendaraan, ayo sing sregep ngecek lan servis amarga servis iki bisa ngurangi risiko kecelakaan saka kendaraan sing jarang diopeni.
Abrasi iku salah siji bencana alam sing onok nang Indonesia. Abrasi iku suatu peristiwa pengikisan tanah sing disebabno ambek gelombang banyu laut ambek onoke pasang surut banyu laut. Gelombang banyu iku sifate ngerusak. Dadi nek garis pantai iku kenek gelombang laut terus terusan, yo marakno garis pantai iku tambah menyusut. Nek garis pantai tambah menyusut, daratan yo isok dadi menyusut sisan. Penyusutan iku mau isok marakno lingkungan, ekosistem, ambek penduduk sekitar pantai ngalami kerugian. Salah siji solusi gawe ngatasi abrasi iku dengan ngelestarikno pohon bakau. Pohon bakau iku nduwe fungsi gawe nyangkal banyu laut, dadi gelombang laut sing kenek garis pantai iku gak sampe ngerusak. Dadi gawe awakmu kabeh, ayo mulai lestarikno hutan bakau sing onok nang sekitaran Pantai.
Telono sing moro-moro suwek, iku ancene ngisine wong, opo maneh nag kedaden nang ngarepe wong akeh yo tambah isine pol. Koncoku iku tau ngalami perkoro ngunuku pas deke iku dikongkon maju nang ngarepe bocah-bocah sak kelas polahe deke iku kari olehe mlebu maeng. Nah teke iku dikongkon skotjump karo gurune. Pas deke oleh peng limo moro-moro telonone suwek nang mestake, nah bocah-bocah sing ngerti iku yo langsung guyu kabeh mergo jaren bocah-bocah iku termasuk perkoro sing guyokno. Tapi jarene koncoku sing ngalami perkoro iku maeng yo jelas dadi perkoro sing paling ngisine mergo wes telonone suwek atek nang ngarepe bocah akeh menisan.
Coro utowo karlak ancene kadang jemberi kadang ora, sing jemberi iku nag kadang coro iku maeng iku nguyo ambek marakno ambu sing ora enake megilan mergo ambune iku koyok piye ngunu. Terus nag sampek kenek kulit awake menungso mesti dadekno gatel ambek borok sing marakno gudiken. Iku yo termasuk perkoro sing jengkeli ambek sing mangkelno mergo iku maeng. Nah sing jenenge coro iku biasane mesti akeh gandengane nag wes obo manggon nang omah, ora mok siji tok, tapi mesti sak pirang-pirang sing dadekno sing delok ae lo mangkel opo maneh kenek corone maeng yo tambah getinge megilan. Mangkane nag iso omah iku yo diresiki ben ora marakno akeh corone maeng.
Teko kamus Cambridge, stalker iku wong sing secara ilegal ngetuti ambek nguwasi uwong ndek jangka wektu tertentu. Perbuatan sing dilakoni stalker iku diarani stalking utowo penguntitan. Stalking iki didefinisikno dadi aktivitas ngetuti uwong, termasuk nguwasi, sering nekani panggon sing sering dikunjungi karo wong iku mau. Mulai teko omah, panggon de’e kerjo, panggon de’e dolen, dan liyane maneh. Stalking iki sisan dilakoni gawe meden medeni korbane. Tindakan iki sengojo dilakoni meneng-meneng ben korban iku gak ndang cepet nyadare. Biasane tindakan stalking sing meden-medeni iku mulai nelpon nganggo nomer sing gak dikenal, ngirim pesan nang media sosiale korban, ninggalno catetan nang mobile korban, ngirimi hadiah hadiah aneh nang korban, dan onok sing liyane maneh.
Isin nag diguyu ambek bocah sak kelas iku ancene wes lumrah ambek biasa dirasakno bocah sing ancene ngelakoni perkoro sing ora pantes nag dilakoni. Nah kanggo perkoro iku maeng contohne koyok turu nang kelas, terus diguga ambek gurune, terus kleru jawab polahe diukum akhire diguyu bocah sak kelas. Nah perkoro-perkoro iku maeng ancene gelek kedaden. Nah sing garai isin ora kok mergo iku tok tapi mergo penggawean sing dilakoni iku maeng termasuk penggawean sing iso marakno martabate iku maeng dadi anjlok ambek biasane akeh bocah maleh ora seneng mergo dianggep dadi pbocah sing sembrono polahe ngelakoni penggawean sing ora pantes dilakoni maeng.
Keluhane akeh arek sekolahan pas ujian boso Indonesia iku males moco teks sing onok nang soal. Jarene arek-arek iku, nek mereka moconi siji-siji teks e yo keburu entek waktu tes e engkok. Wes ngono kadang sek kudu moco ping loro soale teks e angel dipahami. Padahal ngerjakno ngono iku onok taktik e. Sing cukup mbok woco iku kalimat pertama ambek kalimat terakhir teks e. Soale rong kalimat iku biasane wes mencakup isi keseluruhan teks e. Dadi diwoco kalimat pertama ambek kalimat terakhir disik, baru moco soale. Nek onok soal sing gak sesuai ambek kalimat pertama ambek terakhir, baru awakmu nggolek kata kunci sing sesuai ambek sing onok nang soal iku.
Gelotophobia yaiku fobia sing marai penderitane isin, ora gelem, kanthi wedi diguyu wong liya sing ana ning lingkungane. Para penderita gelotophobia iki wedi banget yen diguyu wong lan ngerasa kabeh ngguyune wong kuwi kanggo dekne, padahal mungkin guyonan kuwi kanggo wong liya. Fobia iki bisa kedadian amarga ana trauma dilecehake karo wong rame-rame lan uga bisa amarga sering oleh komentar elek sing ditutupi karo bumbu guyonan. Gelotophobia iki ora bisa mbedhakake ngendi sing guyon ngendi sing mung bahan lecehan. Wong sing kena gelotophobia iki ora percaya karo ketulusan saka wong liya, amarga kudu oleh dukungan saka para ahli kanggo mbalekake rasa percaya kuwi.
Pas aku sholat nang masjid kampus semingguan wingi iku moro-moro ono mbak-mbak iku nablek aku teko guri ambek koncone karo nyelok aku ambek celukan "mas sido mangan opo ora?". Nah pas aku mlengo nang pinggirku, bocah langsung jaluk sepuro ambek raine abang polahe salah nyeluk uwong. Deke langsung mlaku cepet ambek besik-besik karo koncone sing ngomong ora jelas. Tapi sing jelas deke  iku guyu soale ngeroso nag deke salah wong. Nah deke iku guyu ben kenek digawe tomboh isin. Yo ancene sing jenege salah nyelok wong iku isine pol opo maneh iku nag nang panggonan umum koyok maeng yo tambah isine pol. Tapi aku yo ngerteni karo perkoro iku maeng.
Koyoke, akeh wong sing gelek ambek tau ngalampi perkoro salah nyeluk jenenge wong. Nah perkoro iki maeng asline ancene ngisine, opo maneh nag sampek kedaden nang ngarepe wong akeh yakin tambah ngisini pol. Nah sing garai isin jarene koncoku sing tau ngalami perkoro koyok nginiki iku ora kok mergo nyeluke tapi keceleke ikuloh sing marakno harga dirine sing nyeluk iku koyok diidak-idak. Terus ora karoan rasane, opo maneh nag sampek sing diceluk maeng tambah wong seng seje yo tambah ora karoan isine, wes salah nyelok jeneng, wong seje menisan, yo tambah dobele megilan. Yo ancene se marakno isin, tapi ben kenek gawe tombaoh isin, iku nag wes ero salah langsung jaluk sepuro ae.
Aku iku nduwe konco sing puinter pol pas jaman SMA. Saking pinter e, de’e iku entok nilai UNAS paling duwur sak sekolah. Cuma sing marakno aku kaget iku pas de’e gak ndang ketompo nang kabeh kampus. Hal iku marakno de’e kudu gap year dan nyoba tes melbu kuliah maneh tahun ngarep e. Malahan koncoku sing biasa-biasa ae iku isok melbu nang salah siji kampus ternama nang Indonesia. Mergo iku, aku dadi mikir, ancene wong pinter iku sek kalah karo wong bejo. Nek semisal gak onok aspek bejo nang dunyo iki, koncoku sing pinter mau pasti wes isok kuliah dan koncoku sing bejo pasti gak bakal ketrimo nang ndi ae.
Pas wayah pandemi, wong dadi sering banget nganggo masker yen lunga menyang jaba. Penularan pandemi sing ora bisa diprediksi iki marai wong wedi lan gampang jijik yen bubar interaksi karo wong liya, misal kaya kecipratan idu. Wong kuwi langsung reresik lan nganggo alkohol pembersih tangan utawa desinfektan. Nanging sak durunge pandemi, antisipasi iki wis ana dhisik. Awak dhewe ora bakal ngerti penyakit apa sing bisa ditularake wong liya saka cairan kaya idu, getih, lan urin. Kamangka, masker kuwi dadi barang sing penting lan uga bebas didol ning pinggir dalan. Masker iki uga bisa ngelindungi wong saka virus sing ana ning udara.
Sopo ae isok ngerasakno kesepian. Alesan uwong ngeroso kesepian iku yo macem-macem. Siji, gak eruh carane terhubung ambek wong liyo. Biasane mereka iki bingung kate memulai hubungan pertemanan teko endi. Loro, ngeroso wedi ambek hubungan sing intim. Wedi dan gak pingin ketok lemah nang ngarep wong liyo isok marai uwong ngehindari hubungan sing intim. Telu, mengalami berbagai perubahan, contohe pindah-pindah omah. Mereka cenderung fokus adaptasi awak dewe sampe lali bersosialisasi. Papat, ngeroso gak onok sing isok ngerti dan mahami. Sing koyok ngene iki akeh dialami ambek wong sing nduwe trust issue alias angel percoyo nang wong liyo sing berujung nang ngeroso kesepian.
Pas aku kulia semester akhir wingi aku ambek bocah-bocah digawe jumbul ambek koncoku sing biasae paling ketok seneng dewe sak kelas moro-moro raine pucet sekitar telong dinoan. Tapi mari ngunu bocahe moro-moro klengen koyok kudu semopot pas bocah-bocah metu teko kelas, Akhire koncoku karo bocah-bocah sak kelas di gowo nang klinik kampus. Mari dicek, tibake doktere ngomong nag bocahe iku maeng lagi meteng. Nah bocah-bocah sing ngeterno yo jumbul kabeh termasuk aku barnag yo jumbul. Mari ngunu bocahe maeng cerito nag asline bocahe iku wes nikah sekitar petang ulanan. Terus bocahe yo jaluk tolong ojo dikandakno nang bocah-bocah sak kelas.
Yen misale, awak dhewe kui wonge gampang keroso mual pas lagi numpak kendaraan. Awak dhewe iso ngelakoke beberapa hal iki. Timbange awak dhewe mengko mukok neng jero lan gawe wong-wong dadi risih. Sing kesiji, awak dhewe iso turu wae sepanjang perjalanan. Sing keloro, yen awak dhewe angel turu neng dalan, awak dhewe kudu ngombo obat sing ngeredake rasa muale kui. Obate kui biasane ono zat sing marake awak dhewe gampang turu. Nanging misale kui ora berhasil gawe awak dhewe turu, paling ora obat kui tetep marake awak dhewe dadi ora mual. Sing ketelu, nek iso awak dhewe gowo kantong plastik dhewe, yen misale cara siji lan loro ora ono efeke.
Sering banget aku krungu ceritone uwong sing ketinggalan pesawat utowo bus pas kate berangkat. Alesane yo macem-macem, sing kerinan lah, sing kejebak macet lah, dan sing sek beres-beres pas mepet kate berangkat. Iku opo’o penting gawe awakmu sing kate lungo numpak kendaraan gawe siap-siap ket adoh dino. Paling mentok iku awakmu kudu siap kabeh H-1 keberangkatan. Nek awakmu siap-siap ket adoh, awakmu bakal nyiapno sembarangane luwe santai dan gak bakalan onok sing keri. Wes ngono, pas dino keberangkatan, awakmu garek nyangking gawananmu dan berangkat nang Halte utowo Bandara. Nek awakmu siap-siape kemepeten, sing onok kabeh podo kaco dan maleh gopoh kabeh. Wes pegel mergo iku, kemungkinan gawe ketinggalan kendaraan luwe gede.
Nag wong jumbul polahe diarani loro sing iso blaekno awak iku wes ora dadi perkoro sing aneh mane nang uripe menungso. Soale sing garai jumbul maeng iku asline teko perkoro sing ancene ora dikarepno ono nang uripe wong. Terus sing garai jumbul mane yaiku penyakite sing moro-moro metu nang keadaan sing ora tepak blas, contone pas wayai ora duwe duwek moro-moro kenek tipes, akhire wong sing ngadepi ngunuku kan yo mesti jumbul opo maneh keluargane yo tambah jumbule megilan. Soale wayai ora duwe opo-opo tapi kudu ngadepi perkoro sing butoh duwek akeh. Jumbul iku ancene wes ora iso adoh nang uripe menungso soale iku wes gawan teko sing gawe urip.
Katering paling enak pas pesta pernikahan sing tak rasake pas lagi neng hotel Grand Senyum Yogyakarta. Aku lali kui aku neng nikahane sopo. Kemungkinan besar dudu keluarga, naning anake tanggaku. Sing tak iling pancen panganane tok, mergo enak banget. Koyo biasane, kateringe kui dibagi loro ono sing prasmanan sing nganggo sego, ono sing koyo neng warung-warung cilik ngono. Sing pramanan kui, lawuhe ono gurame asem manis, ayam kecap, cap chai, lan sop. Sing istimewa neng kene kui, gurame asem manise. Iwake ora amis. Rosone ono neng daginge lan tepunge. Tepunge uga ora kegandelan lan ora akeh minyake.Sing warung-warunge, uga enak naning ora ono sing spesial.
Jaman saiki akeh dakwah ning TV utawa ning internet sing kudu diwaspadai amarga nyinggung sara lan marai ngamuk wong kang disebutake utawa dilecehake suku, agama lan ras ning materi dakwah kuwi. Materi-materi sing ora patut iki diomongake nganggo nada lan omongan sing keras uga kasar. Banjur bisa marai tatu marang atine wong sing disinggung kuwi mau. Dakwah sing ana unsur penghinaan iki uga bisa marai salah paham lan emosi amarga dakwah kuwi. Kamangka sak durunge bisa ndakwah, para ustad iki kudu disertifikasi dhisik lan uga kudu lewat uji materi ben ora nimbulake geger gedhen para jemaat sing bakal ngerungokake dakwah kuwi.
Misale awak dhewe lagi dioyak asu utowo asu arep ngoyak awak dhewe, awak dhewe ojo mlayu. Mlayu kui mun gawe asu-asune makin kepengen ngoyak awak dhewe. Mlayu kui uga usaha sing sia-sia yen awak dhewe lagi dioyak karo asu. Asu kui iso mlayu luwih banter seko awak dhewe. Sak banter-bantere awak dhewe mlayu mesthi ujung-unjunge bakal keoyak karo khewan sikil papat kui. Opo meneh yen awak dhewe kui awak gedhe utowo ora biasa olahraga. Asune luwih gampang meneh ngoyak awak dhewe. Mungkin, awak dhewe iso bengok-bengok jaluk tulung. Opo mungkin awak dhewe iso ngelawan. Sing jelas, awak dhewe ojo mlayu pas ketemu asu.
Vapor lock yaiku kondisi sing marai minyak rem kepanasen amarga midhake kesuwen. Kondisi iki bisa nyebabake rem rusak, aus, lan uga bisa ngerusak komponen sing ana ning rem. Yen wes blong, bisa marai was-was lan kecelakaan. Vapor lock iki bisa nyebabake minyak rem umub lan bisa ngasilake uap sing bisa marai rem blong. Kondisi iki rawan ana ning kabeh kendaraan, nanging sing paling sering yaiku mobil. Kamangka kuwi, minyak rem iki kudu diganti kira-kira saban kelipatan jarak tempuh 40.000 km. Utawa yen ora bisa ngira-ngira utawa kurang saka kuwi, bisa diganti 3 taun sepisan. Vapor lock iki bisa direwangi karo mesin utawa engine break ben ora umub lan ngerusak.
Lunga menyang pasar tradisional bar udan kuwi pancen kudu ati-ati amarga mesti nemoni babagan sing njijiki kaya becekan, sayuran bekas sing bosok kena banyu, lan uga babagan liyane. Sak durunge menyang pasar, sing kudu disiyapake yaiku nggawe sandal sing alas isore ana gerigine utawa ora alus amarga mesti lunyu amarga akeh lumut lan kena udan. Banjur sing keloro yaiku nggawa masker ben ora mambu sampah pasar. Kaping telu yaiku ati-ati ning pasar sing becek amarga banyu sing becek kuwi bisa marai kutu air. Kaping papat yaiku bali saka pasar, kudu reresik, apa maneh pas pandemi iki bali saka pasar kudu adus ben ora kena virus.
Jaman saiki, gak onok uwong sing gak nduwe media sosial. Kabeh uwong iku pasti nduwe media sosial gawe ngekspresikno dirine dewe. Sing sering tak gatekno iku akeh uwong sing senengane ngumbar hal-hal pribadi nang media sosial e. Sakjane gak masalah sih, wong iku media sosial tekne de’e, dadi yo sembarang kate ngelakoni opo ae. Cuma siji tok sing tak wedeni, wong iku pasti bakal rentan kenek doksing. Doksing iku tindakan nyebarno informasi pribadi wong liyo tanpa izin teko sing bersangkutan. Nah, wong-wong sing senengane nyebar hal-hal pribadi iku bakalan dadi inceran pelaku doksing, soale mereka tambah gampang gawe ngentokno data pribadi mek teko hal-hal sing di-share nang media sosial e.
Iki dino kepapat liburanku dan saiki aku lagi ndek perjalanan nang Restoran sushi nang Bekasi karo Dila ambek Feby. Bengi iki awak dewe wes nduwe rencana gawe mukbang sushi dan bakal ditraktir karo Dila. Pas tutuk, kabeh njupuk sushi sing mlaku nang kereto siji-siji dan mangan sushi iku. Moro-moro Dila metu mergo onok telpon teko kantore. Gak suwe, Feby ngomong lek kebelet dan kate nang jedhing sing onok nang njobo Restoran e. Yoweslah aku mangani sushi dewe sambil ngenteni arek loro iku. Moro-moro Dila karo Feby melbu bareng dan moro-moro Dila ndekek tas nang pangkuanku sing marai aku bingung. Terus ambek Dila dikon mbuka dan tak turuti. Jujur aku kuaget sih pas moco tulisan nang kue iku, “selamat ulang tahun si paling pecinta Keonhee”. Dan gak suwe arek loro iku nyanyi selamat ulang tahun gawe aku sing marai aku ngguegeg nemen.
Telek tikus kui akeh banget neng omahku. Aku lan wong-wong omah kui ora delok tikuse mung ora tau delok wujude langsung. Awak dhewe wis nyepake jebakan tikus nanging ora kecekel-cekel. Dadine, awak dhewe kudu ngeresiki teleke terus ben ora numpak. Aku duwe tips supoyo awak dhewe penak ngeresike telek kui. Sing kesiji, pas awak dhewe ngeresiki teleke, awak dhewe kudu nganggo masker. Tujuane supoyo awak dhewe ora ngambu ambu teleke sing ora enak. Sing keloro, awak dhewe iso guak teleke kui nganggo kertas bekas. Sing ketelu, sisa telek sing isih nempel neng tegel, awak dhewe resike kanggo gombal sing iso langsung diguak.
Sing jenege wong srengen iku ancene ora apik. Soale iso dadekno wong iku maeng atine mrengkel terus pikirane maleh peteng ora kenek digawe mikir. Mangkane sing jenenge srengen, mboh iku srengen polahe kalah politik utowo liyane iku ora apik, opo maneh sing ono hubungane ambek SARA tambah ora apik. Soale iso-iso dadekno pecahe negoro utowo gegere umat utowo antar suku ambek agama sing bakal ngancam perdamaiane negoro sing wes merdeka ambek damai iki. Mangkane kabeh ulama utowo tokoh agama, suku, budaya mesti ngewanti-wanti ojo sampek isu SARA dadekno awak dewe iku kepancing nang roso srengen soale jaman saiki, ora ono sing jelas endi sing temenan ambek ora.
Nalika awak dhewe ora duwe duwit lan kudu dandani montor kui, sing kudu awak dhewe dandani disik kui reme montore dhewe. Menurutku, kui bagian sing paling penting. Yen reme pakem, awak dhewe ora bakal ngeroso was-was pas lagi numpak montor. Awak dhewe bebas arep kebut-kebut sak banter opo wae, selama kui isih sesuai karo water kecepatane. Rem kui dudu mung nyelametke wong sing numpak montor kui, nanging uga pengendara lan wong-wong liyane. Yen reme awak dhewe blong kui, awak dhewe iso wae nyilakani wong liyo. Kui uga iso gawe rugi awak dhewe, soale awak dhewe kudu ganti montor yen ono kacilakan, malah awak dhewe kudu genti ongkos dandani montore wong liyo.
Marah iku ancen normal. Tapi, awak dewe iku kudu isok nahan rasa marah iku ben gak sampe meledak-ledak. Nek awak dewe wes ilang kendali pas marah-marah, efeke iku bakal elek gawe awak dewe ambek wong liyo sing dadi korban. Makane iku, penting gawe ngelola rasa marah sing dirasakno awak dewe. Cara ngelola rasa marah iku koyok ngene. Siji, tenangno awakmu. Lunggo terus atur ambekan ben awakmu gak sido gawe marah-marah. Loro, pikirno dampak amarah iku mau. Salah siji dampake iku isok marakno hubunganmu ambek koncomu dadi renggang. Telu, ojok berlebihan. Sembarang sing berlebihan iku gak apik, salah sijine marah sing berlebihan. Papat, akeh dungo. Njaluko dungo gawe ketenangan atimu dan njaluk diparingi sabar.
Ancene nag uwong wes kadong akrape megilan ambek koncon, biasane metu roso sedeh nag bisa karo koncone sing paling parek maeng. Roso iki asline wujude teko roso seneng sing kegeden utowo roso sing emoh pisah ambek koncone soale deke kuwatir ora bakal ketemu maneh ambek koncone. Terus roso ngeniki yo iso wae muncul teko roso sing wes ancene kepatih nag njero ati nag koncone iku maeng sing paling cocok ambek wong sing duwe roso maeng. Mangkane kadang nag ono wong sing bakal ditinggal koncone mesti sedeh soale deke iku kuwatir nag bakal ora ketemu maneh ambek konco sing bener-bener ngerti ambek awake. Terus kuwatir nag ora nemukno konco sing koyok ngunu maneh.
Salah siji asbab wong iso keno serangan panik kui mergo stress, utamane stress sing ngerti-ngerti jedul. Dheweke lagi ngeroso apik-apik wae, lagi ora duwe beban kanggo dipikirke, nanging ngerti-ngerti dheweke nompo perkoro sing pas kui dheweke ora ngerti coro ngatasine. Yen wis ngono, ora ono wong sing ora bakal wedi. Supoyo awak dhewe iso ngurangi dampak seko serangan panik kui, ono beberapa hal sing iso awak dhewe lakoke. Sing kesiji, awak dhewe kudu yakin yen perkoro kui bakal ono solusine lan iso dirampungke. Sing keloro, awak dhewe iso golek pitulungan seko wong liyo kanggo ngerampungke perkorone mau. Awak dhewe uga iso jaluk saran karo wong sing awak dhewe percoyo lan kiro-kiro ngerti karo perkoro sing awak dhewe lagi adepi.
Simbah kakung duweni salah siji keris sing dadakna iku keris sing mung ana siji ing donya. Kanggo wong liya, iki kalebu harta karun sing kudu dijaga supaya ora nganti rusak. Saben dina Simbah Kakung mepeh keris iki supaya ora nganti lembab nalika disimpen ana ing lemari tok. Aku uga diajari carane ngeramut keris iki. Kayata kepiye nalika ngumbah, kepiye cara nalika nggaringake, kepiye cara nalika nyimpen, lan sapanunggale. Jarene Simbah Kakung, keris iki uga ana isine yaiku wong alus sing apik. Wong alus iki ora jahat lan bisa dadi kancane Simbahku. Aku lan kaluwargaku ngewangi Simbah Kakung supaya keris iki tetep awet.
Wis sejam aku ngancani Dina ana ing kamare. Dheweke ket mau nangis ora mandheg amarga mari diselingkuhi karo pacare. Dina ngamuk-ngamuk amarga wis ngerasa bakalan nganti dirabi lah kok jebule malah diselingkuhi. Dina ngobrak-ngobrak barange sing ana ing lemari kanti tetep nangis. Aku mung bisa nenangna supaya ora tambah lara ati. Dina wis nelpon pacare supaya bisa ndang pedhot amarga dheweke wis ora kuat kanggo nrima iki. Akhire aku ngewenehi saran kanggo turu wae. Dina yen ngamuk-ngamuk obate mung siji yaiku turu. Gak suwi akhire Dina turu kanti isih keseseken amarga wis nangis terus ket mau. Aku mesakke banget karo Dina.
Kembang Meihwa iki salah siji kembang sing uga bisa dadi hadiah wayah imlek kanggo masyarakat Tionghoa. Kembang iki wernane abang jambon lan duwe cabang tanduran sing kaya kayu. Kembang Meihwa iki yen didelok bentuke kaya kembang sakura sing ana ning Jepang. Kembang iki dadi simbol saka kesejahteraan, kemakmuran, urip kang santosa, lan uga Gusti kang ngewenehi kebejaan. Kembang iki dirangkai ning pot cilik lan uga bisa dibentuk dadi bonsai, banjur dipajang ning pojok ruang tamu. Yen pengen tambah apik, ning wit iki bisa dipasangi hadiah kaya angpao uga hiasan liyane. Amarga kembang iki larang, mesti nyenengake yen kembang iki dadi hadiah.
Tradisi temanten Jawa sing wis jarang ditemoni saiki yaiku sembaga. Sembaga kuwi tradisi sing bisa dilakoni karo dukun utawa perias manten. Sembaga iki yaiku nyebulake keluk saka rokok kemenyan nang awak, wajah, lan rambut manten ben manten nduwe aura sing bedha. Tradisi iki uga diarani suwukan. Manten sing disuwuk iki disembagani ben adoh saka sawan lan dhemit sing bisa ngerusak acara temanten iki. Nanging ana kepercayaan sing ngelarang ananing sembaga iki amarga keluk sing disebulake bisa marai sesek lan tradisi iki dianggep musrik amarga isih percara karo barang-barang gaib. Uga isih ana sing percaya amarga manten kuwi sasaran empuk setan lan dhemit, dadi kudu disucekake.
Wong sing gampang jotosi wong pas nesu kui emosine ora stabil. Duwe dasar bela diri opo ora, pengendalan emosi kui penting banget, terutama sing wis sinau silat. Bela diri kui ngelatih awak dhewe iso matani wong lan uga awak dhewe diajari kanggo nganggo ilmu beladiri kui kanthi wicaksana. Wong sing iso ngendalike awake luwih milih ora gelud timbangane ngeladani wong sing kepengen. Soale, dheweke ngerti yen sak pinter-pintere dheweke iso silat, kemungkian bakal terluka kui tetep gedhe. Besare kemungkinane kui ora iso diprediksi. Soale, yen itung-itungane dhewe salah, iso wae awak dhewe sing ora slamet pas gelud kui. Opo meneh yen awak dhewe ora duwe dasar bela diri opo wae.
Wong  nang endi-endi mesti pengen diperlakokno adil nang awake. Masio awake iku wong cilik ambek ora duwe opo-opo mesti pengen diperlakokno adil. Dadi nag ono wong sing srengen polahe ora oleh keadilan nang awake iku yo ora masalah srengene maeng tapi sing penting ojo sampek ngelarakno awake ambek wong liyo utowo wong-wong sing ono nang pinggere. Soale sing jenenge roso srengen iku jelas akeh eleke polahe iso dadekno ati peteng pikiran yo peteng sing bakal dadekno wong ora iso mikir sing apik terus akhire wong kene maeng duwe roso mangke sing ora karuan. Jarene tokoh-tokoh agama, Srengen polahe perkoro sing sifate sementara iku ora apik.
Aku ora ngerti kenapa Ibu ujug-ujug muring-muring pas aku mulih sekolah. Mung ndelok raine wae aku wis keweden. Yen lagi ngamuk, Ibu pancen medeni banget nganti ora ana sing wani nyedhaki. Sawise aku wisuh sikil lan tangan sarta ganti klambi, aku genah-genah takok ning Ibu kenapa muring-muring. Ibu isih ora gelem njawab pitakonanku. Dheweke malah langsung nyengkreh lan mlebu kamar. Aku sayah bingung amarga ora ngerti sebabe Ibu ngamuk-ngamuk. Pas bengi Ibu isih ora gelem ngomong karo sapa wae salah sijine Bapakku. Padahal Bapakku wis ngguda lan ngejak Ibu ngomong terus, nanging Ibu isih meneng wae lan mendem rasane. Aku sakaluwarga akhire tambah bingung.
Kanggo ngurmati Mbah Kakung sing wis madhep ing Gusti, Dika duweni cara supaya bisa terus ngenang Mbahe. Sing nomer siji, saben pengetan dina misal satus utawa sewu dinane Dika mesti ngadakna pengajian. Senajan ana pengetan saben satus utawa sewune, nanging saben dina Dika uga mesti ndungakna kanggo Mbah Kakung. Nomer loro, Dika nerusne sifat-sifat apike Mbah Kakung kayata seneng ning masjid, seneng ngewenehi dhuwit bocah cilik, seneng sedekah, lan babagan apik liyane. Nomer telu, Dika uga ora nyoplok fotonenMbah Kakung sing ana ing mbale supaya tansah iling karo Mbah Kakunge senajan wis ora ana. Iku carane Dika supaya ora lali lan tetep ngerasa Mbah Kakunge isih ana ing cedhake Dika.
Ginjal kuwi salah sawijine organ ning awake menungsa sing kerjane paling abot. Ginjal iki ukurane cilik, nanging kerjane bisa ngaruh ning sekabehe organ. Yen lara uga ora ana tandhane. Tugas ginjal iki ngeresiki kabeh zat racun uga nyaring zat-zat sing ora penting kanggo metabolisme. Amarga kerjane abot, ginjal iki uga rawan rusak yen ora dijaga. Cara njaga ginjal sajane gampang, yaiku akeh-akeh ngombe banyu putih kanggo ngilangi zat-zat racun. Banjung kaping pindhone, aja akeh ngombe ombenan sing kakean gula lan zat sintetis kaya pemanis, soda, uga ombenan sing ngandung alkohol. Kaping telu, aja kakean mangan uyah amarga natrium sing ana ning uyah iki bisa marai batu ginjal.
Sing jenenge utang saiki iku wes dadi perkoro sing biasa nang wong-wong. Tapi yo isek ono ae wong sing nganggep nag sampek kononang utang iku maleh dadekno deke iku isen mergo pirang-pirang perkoro sing ancene dadekno deke iku isin, nah contohne yoiku omahe apike orambloko kok utange gedehne ora pokro. Nah perkoro iku maeng sing ancene iso marakno wong sing konangan nag duwe utang iku maelh isin. Padal nag jareku utang yo ora opo-opo kan yo dibalekno, kejobo nag ancene ora dibalekno lagek isin mergo ora iso balekno utang maeng. Nag ancene iso yo ora masalah mergo isek ngatasi. Terus lapooh isin barang nah wong utang kan saiki wes ora masalah soale jelas dibalekno.